Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: a 16/2003. (IV. 18.) BM rendelethez
Paragraph Index: 198

2. A munkaterület rövid, jellemzõ leírása A munkaterület a belügyminiszter irányítása alá tartozó katasztrófa-, tûz- és polgári védelmi feladatokat felölelõ — beleértve az oktatást is —, a hivatásos szervek állományában felsõfokú iskolai végzettséghez, szakképesítéshez kötött szakmai beosztás. Követelmény a katasztrófavédelem és a vele együttmûködõ szakterületekre vonatkozó jogszabályok, valamint az alkalmazott szabványok átfogó ismerete, azok alkalmazása. A komplex — szervezeti, alkalmazási és technikai jellegû — ismeretek birtokában a katasztrófaesemények megelõzési, hatósági és veszélyhelyzet-kezelési területein is képesnek kell lenni a különbözõ szintû vezetõi, végrehajtói és oktatói munkakörök ellátására. A katasztrófa- és tûzvédelmi szervezõ tiszt feladata a polgári védelem területén a felsõfokú szakképzettséghez kötött munkakörökben a veszélyeztetett lakosság és anyagi javak védelmének megszervezése. A tûzoltási és mûszaki mentési felsõfokú szakképzettséget igénylõ munkakörökben feladat a különbözõ szintû vezetõi, illetve szakelõadói munka során a szolgálatparancsnokok munkájának irányítása, a képzés-, továbbképzés szervezése és e tevékenység végrehajtásának ellen- õrzése. Szolgálatparancsnoki beosztásban alapvetõ a megszerzett ismeretek hatékony alkalmazása a tûzoltás és a mûszaki mentés területén, ennek során a mindenkori tûzoltói tevékenység irányítása, a beosztotti állomány továbbképzésének szervezése, a gyakorlati feladatok végzése, a beavatkozások környezeti hatásainak kezelése. A felsõfokú szakképesítést igénylõ tûzmegelõzési és katasztrófavédelmi munkakörökben feladata a katasztrófaés tûzvédelmi igazgatással összefüggõ jogszabályok, az építmények, valamint szabad terek stb. tûz- és katasztrófavédelmi követelményeinek alkalmazása, illetve a tûzvizsgálati eljárás lefolytatása.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes